SHR วิ่ง 6% โบรกชี้ปีนี้ “เทิร์นอะราวด์” อานิสงส์ยอดเข้าพัก “รร.” ทะลัก ชูเป้า 4.8 บ.
SHR วิ่ง 6% โบรกชี้ปีนี้ “เทิร์นอะราวด์” อานิสงส์ยอดเข้าพัก “รร.” ทะลัก หลังหลายประเทศเริ่มคลายมาตรการรับมือโควิด แนะนำราคาเป้าหมาย 4.8 บ.
SHR วิ่ง 6% โบรกชี้ปีนี้ “เทิร์นอะราวด์” อานิสงส์ยอดเข้าพัก “รร.” ทะลัก หลังหลายประเทศเริ่มคลายมาตรการรับมือโควิด แนะนำราคาเป้าหมาย 4.8 บ.
2 มิ.ย. 2565

ผู้สื่อข่าวรายงานว่าวันนี้ (2 มิ.ย.2565) ราคาหุ้นบริษัท เอส โฮเทล แอนด์ รีสอร์ท จำกัด (มหาชน) หรือ SHR ณ เวลา 11:16 น. อยู่ที่ระดับ 4.74 บาท เพิ่มขึ้น 0.26 บาท หรือ 5.80% โดยทำจุดสูงสุดที่ 4.74 บาท และทำจุดต่ำสุดที่ 4.46 บาท ด้วยมูลค่าการซื้อขาย 177.71 ล้านบาท

บริษัทหลักทรัพย์ คิงส์ฟอร์ด จำกัด ระบุในบทวิเคราะห์ (30 พ.ค.2565) ว่า อัตราการเข้าพักโรงแรมในกลุ่มฯ เดือนเม.ย. ปรับขึ้นเป็น 61% สะท้อนแนวโน้มการฟื้นตัวของผลการดำเนินงานธุรกิจโรงแรมตั้งแต่ไตรมาส 2-4/2565 โดยเฉพาะต่างประเทศ หลังหลายประเทศเริ่มคลายมาตรการรับมือโควิดแล้ว อย่างไรก็ดีในปีนี้คาดจะไม่มีผลขาดทุนสุทธิ ขณะที่คาดกระแสเงินสด EBITDA ฟื้นแรงเพิ่มขึ้น 1.70 พันล้านบาท อีกทั้ง PBV ยังต่ำเพียง 1.06 เท่า แนะนำราคาเป้าหมาย 4.80 บาท